# Kommissorium for Mellemkirkeligt Stiftsudvalg i Lolland-Falsters Stift

1. Navn:
Mellemkirkeligt Stiftsudvalg
2. Formål:
Udvalgets formål er med udgangspunkt i evangeliets forkyndelse at styrke og koordinere det mellemkirkelige arbejde og mødet med andre religioner og livstydninger.
3. Sammensætning:
Biskoppen udpeger 1 medlem som er medlem af forretningsudvalget i stiftssamarbejdet Folkekirke og Religionsmøde. Stiftsrådet vælger 2 medlemmer fra stiftsrådet, hvoraf det ene er stiftets medlem i Det mellemkirkelige Råd. Biskoppen udpeger de funktionspræster, der skal være medlemmer. Stiftsrådet udpeger op til 5 medlemmer efter forslag fra de ovenstående medlemmer.
4. Valg og konstituering:
Alle medlemmer af udvalget udpeges for en 4-årig periode, som følger stiftsrådets valgperiode. Stiftets medlem i Det mellemkirkelige Råd indkalder til det konstituerende møde. Udvalget konstituerer sig med formand, næstformand og sekretær. Konstitueringen varer et år ad gangen.
5. Møder:
Der afholdes årligt 4 ordinære møder. Møderne afholdes fortrinsvis i bispegården. Datoerne fastsættes for et år ad gangen på første møde, efter udvalget har konstitueret sig. Indkaldelse sker ved formanden gennem udsendelse af dagsordenen 7 dage før mødet. Udvalget kan invitere ressourcepersoner. Ekstraordinære møder indkaldes, når formand eller mindst to af udvalgets medlemmer fremsender ønsker herom. Udvalget er beslutningsdygtigt, når mindst halvdelen af medlemmerne er til stede. Beslutninger træffes ved almindeligt stemmeflertal. I tilfælde af stemmelighed bortfalder et forslag. Der føres en beslutningsprotokol over udvalgets møder. Udvalget fastsætter i øvrigt selv sin forretningsorden.
6. Handlingsplan:
Ved begyndelsen af funktionsperioden udarbejder udvalget en overordnet plan for sit virke i stiftet for den pågældende periode. Hvert år udarbejder udvalget en handlingsplan for det kommende års aktiviteter.
7. Økonomi:
I forbindelse med udarbejdelse af handlingsplan udarbejdes et budget til godkendelse i stiftsrådet.
8. Vedtægtsændringer og opløsning:
Vedtægtsændringer foreslås af udvalget, jf. pkt. 5, til godkendelse af stiftsrådet.